Узровень жыцця, а таксама становішча Марцінкевіча было даволі высокім. Доказ гэтаму — жаніцьба Ігната, старэйшага сына Яна Марцінкевіча, на князёўне Софі Кантэмір. Ці быў зяць Яна Марцінкевіча князь Дзмітрый Канстанцінавіч Кантэмір — апошні нашчадак Малдаўскага пасаду — багаты? Думаю, што калі сказаць, што ён быў незлічона багаты, гэта будзе не вялікім перабольшаннем. У 1803 годзе, як раз незадоўга да вяселля Марцінкевіча, стрыечны брат Кантэміра Васіль Пасек так ацэньваў яго стан: 16 тысяч душ і больш за 400 тысяч рублёў, якія знаходзяцца ў дзяржаўных пазыковых банках!